Wekarikse

Wekarikse eller weka (Gallirallus australis) er en art i riksefamilien. Den er endemisk til New Zealand.

Beskrivelse
Wekarikser er store rikser. De er brunspraglet med gråaktig framside. Hannen er 50–60 cm og veier 0,5-1,6 kg. Hunnen er 46–50 cm og veier 0,35–1 kg. Det lange rødbrune nebbet er 5 cm lang.

Underarter
Wekarikse (Gallirallus australis)
G. a. greyi, lever i Northland-regionen og Poverty Bay på Nordøya.
G. a. australis,lever på Sørøya.
G. a. hectori, levde tidligere på Sørøya, nå introdusert på Chathamøyene.
G. a. scotti, lever på Stewart Island.

Hekking
Hvis det er nok mat å finne kan wekariksen få opptil 4 kull. De bygger reiret på bakken, under tett vegetasjon. Reiret blir laget av ulike gresstyper, og det har plass til 4 egg. Gjennomsnittlig legger de 3 egg. Begge kjønnene ruger og eggene klekker etter en måned.

Føde
Wekariksens føde består av virvelløse dyr som meitemark og maur. Den kan også ta større bytter som frosker, rotter, mus og småfugler. Planteføden består av blad, gress, bær og frø.

Distribusjon
Arten fikk navnet Rallus australis i 1789 av Anders Sparrman etter å ha samlet informasjon om arten da han reiste med James Cook mellom 1772 og 1775. Navnet "weka" kommer fra maorisk.

Galleri

Eksterne lenker

Kategori:Riksefamilien
Kategori:Sårbare arter på IUCNs rødliste
Kategori:New Zealands endemiske fugler
Kategori:Dyr formelt beskrevet av Anders Sparrman
Kategori:Fugler formelt beskrevet i 1786